CELEX: 62013CA0330
Language: et
Date: 2014-06-12 00:00:00
Title: Kohtuasi C-330/13: Euroopa Kohtu (kuues koda) 12. juuni 2014 . aasta otsus (Аdministrativen sad – Burgas’e eelotsusetaotlus – Bulgaaria) – Lukoyl Neftohim Burgas AD versus Nachalnik na Mitnicheski punkt „Pristanishte Burgas Tsentar” pri Mitnitsa Burgas (Eelotsusetaotlus — Ühine tollitariifistik — Kombineeritud nomenklatuur — Kaupade klassifitseerimine — Kaup, mida kirjeldatakse kui „rasked õlid, määrdeõlid; muud õlid, mis on ette nähtud eritöötluseks”  — Rubriigid  2707 ja  2710  — Aromaatsed ja mittearomaatsed koostisosad — Kombineeritud nomenklatuuri ja harmoneeritud süsteemi vaheline seos)

25.8.2014   
            
            
               ET
            
            
               Euroopa Liidu Teataja
            
            
               C 282/14
            
         Euroopa Kohtu (kuues koda) 12. juuni 2014. aasta otsus (Аdministrativen sad – Burgas’e eelotsusetaotlus – Bulgaaria) – Lukoyl Neftohim Burgas AD versus Nachalnik na Mitnicheski punkt „Pristanishte Burgas Tsentar” pri Mitnitsa Burgas
   (Kohtuasi C-330/13) (1)
   
   ((Eelotsusetaotlus - Ühine tollitariifistik - Kombineeritud nomenklatuur - Kaupade klassifitseerimine - Kaup, mida kirjeldatakse kui „rasked õlid, määrdeõlid; muud õlid, mis on ette nähtud eritöötluseks” - Rubriigid 2707 ja 2710 - Aromaatsed ja mittearomaatsed koostisosad - Kombineeritud nomenklatuuri ja harmoneeritud süsteemi vaheline seos))
   2014/C 282/19
   Kohtumenetluse keel: bulgaaria
   
      Eelotsusetaotluse esitanud kohus
   
   Аdministrativen sad – Burgas
   
      Põhikohtuasja pooled
   
   
      Hageja: Lukoyl Neftohim Burgas AD
   
      Kostja: Nachalnik na Mitnicheski punkt „Pristanishte Burgas Tsentar” pri Mitnitsa Burgas
   
      Resolutsioon
   
   
               1.
            
            
               Kriteerium, mida tuleb arvesse võtta selliste omadustega kauba nagu põhikohtuasja käsitletav klassifitseerimisel nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisas, mida on muudetud komisjoni 27. septembri 2011. aasta määrusega (EL) nr 1006/2011, asuva kombineeritud nomenklatuuri rubriiki 2707 või rubriiki 2710, on aromaatsete koostisosade sisaldus massis mittearomaatsete koostisosadega võrreldes.
            
         
               2.
            
            
               Määruse nr 2658/87 I lisas, mida on määrusega nr 1006/2011, asuva kombineeritud nomenklatuuri grupis 27 kasutatud mõistet „aromaatsed koostisosad” tuleb tõlgendada nii, et selle ulatus on laiem kui mõistel „aromaatsed süsivesinikud”.
            
         
               3.
            
            
               Siseriiklikud kohtud peavad põhimõtteliselt kindlaks tegema, milline on kõige sobivam meetod toote aromaatsete koostisosade sisalduse kindlaksmääramiseks, et klassifitseerida see toode kas määruse nr 2658/87 I lisas, mida on määrusega nr 1006/2011, asuva kombineeritud nomenklatuuri rubriiki 2707 või rubriiki 2710.
            
         
               4.
            
            
               Määruse nr 2658/87 I lisas, mida on määrusega nr 1006/2011, asuva kombineeritud nomenklatuuri selgitavate märkuste, mis käsitlevad alamrubriike 2707 99 91 ja 2707 99 99, punkti 1 tuleb tõlgendada nii, et see pole ammendav, mistõttu tuleb nimetatud kombineeritud nomenklatuuri rubriiki 2707 kuuluv toode, mida ei saa klassifitseerida ühesse nendest alamrubriikidest, klassifitseerida selle nomenklatuuri alamrubriiki 2707 99 99.
            
         
      (1)  ELT C 245, 24.8.2013.